Trelis/gawiki huggingface dataset:
André Lhote. Ba cheannródaí é André Lhote (5 Iúil 1885 – 24 Eanáir 1962) i bhforbairt na nua-ealaíne sa chéad leath den fhichiú haois. Ba dhealbhóir tréitheach é Lhote agus ba phéintéir thar a bheith cumasach freisin é. 
Saol.
Ba iad Gauguin agus Cézanne an dá mhórealaíontóir Francach a chuaigh i bhfeidhm go mór air agus Lhote ina ógfhear ag cur faoi i bPáras. Sa bhliain 1918, chabhraigh Lhote chun an iris ealaíne ríthábhachtach, an "Nouvelle Revue Française", a bhunú. 
Bhain sé le cuid mhaith de na gluaiseachtaí nua-aoiseacha, mar shampla an Ciúbachas (féach ar "Baigneuses", 1917, agus "Le Pont", 1917). Bhíodh ailt rialta ag Lhote san iris chéanna ar theoiricí agus ar stíleanna ealaíne ar feadh na mblianta ina dhiaidh sin, anuas chomh fada leis an mbliain 1940.
Thaistil Lhote go forleathan agus thug sé léachtaí ar chúrsaí ealaíne ar fud na hEorpa agus níos faide i gcéin. Ó na 1950idí ar aghaidh, bhí sé ina léachtóir san Éigipt agus sa Bhrasaíl, mar shampla. Tugadh aitheantas d’obair saoil Lhote sa Fhrainc nuair a bronnadh an "Grand Prix National de Peinture" air sa bhliain 1955. 
Fuair Lhote bás i bPáras i 1962.
Conradh Élysée (1963). Síníodh an Conradh Élysée idir an Ghearmáin agus an Fhrainc ar an 22 Eanáir 1963, an Conradh Franc-Ghearmánach um chomhar agus lánpháirtíocht agus bunús an dlúth-chomhoibrithe idir an dá thír. 
Tharla easaontas tromchúiseach idir an dá thír go luath ina dhiaidh sin, sna 1960idí, maidir le ceist iontráil na Ríochta Aontaithe isteach i gComhphobal Eacnamaíochta na hEorpa, mar a bhí ann ag an am. 
Ó 2016 ar aghaidh, ós rud é go raibh an Ríocht Aontaithe imithe amach ón Aontas Eorpach, d'éirigh "ais" na Gearmáine agus na Fraince níos tábhachtaí ná riamh.
Síníodh Conradh Aachen idir an dá thír ar 22 Eanáir 2019, céim nua sa chomhoibriú. Cuimsíonn an comhoibriú roinnt pleananna le haghaidh ardleibhéal comhchuibhithe ar ghnéithe áirithe den dlí sa dá thír—gnéithe den dlí teaghlaigh, mar shampla.
Stephanie Frappart. Is réiteoir sacair ón bhFrainc í Stephanie Frappart (a rugadh ar an 14 Nollaig 1983). 
Gairm.
I mí Lúnasa 2019, bhí Frappart mar réiteoir ag an gcluiche ceannais idir Stáit Aontaithe Mheiriceá agus an Ísiltír ag Corn Domhanda na mBan.
Ba í an chéad bhean riamh a bhí mar réiteoir ar chluiche ceannais Eorpach nuair a bhí sí i gceannas ar an UEFA Super Cup Final idir Liverpool agus Chelsea i Meán Fómhair 2019.
Ba í an chéad bhean riamh a bhí mar réiteoir ar chluiche na bhfear sa UEFA Champions League. Bhí sí i gceannas ar an gcluiche idir Juventus agus Dynamo Kiev ar an 2 Nollaig 2020.
Reg Hindley. Rugadh Reg Hindley in Eccles, Lancashire sa bhliain 1929, agus bhí cónaí air in Oxenhope, Bradford, Yorkshire Thiar ó 1964 ar aghaidh. 
Thug a bhean chéile Margaret breac-chuntas ar an gcúis gur dhiúltaigh na (SAM) agus an tAontas Sóivéadach víosa dá fear céile. Dúirt sí gur dhiúltaigh na Stáit Aontaithe dó toisc go raibh sé ina Chumannach ina óige, idé-eolaíocht ar chas sé go láidir air tar éis dó cuairt a thabhairt ar an mBulgáir Chumannach.
“Ní thabharfadh an tAontas Sóivéadach víosa dó toisc go raibh mic léinn Rúiseacha ag freastal ar an ollscoil ar a raibh sé ina léachtóir ann agus cheap siad go raibh sé ag iarraidh iad a thiontú! " a dúirt sí. Dúirt sé gur bhuail sí lena fear céile amach anseo i 1947, agus í ag staidéar staire in Ollscoil Leeds. Bhí an tUasal Hindley ann mar mhac léinn tíreolaíochta. Dúirt sí gur chaith sé dhá bhliain san Aerfhórsa Ríoga mar oifigeach oideachais dá Sheirbhís Náisiúnta. Mar léachtóir d’oibrigh sé in Exeter, Manchain agus Grantham sular tháinig sé go Oxenhope tar éis dó post a fháil in Ollscoil Bradford.
I measc a chuid saothar scríofa bhí leabhair faoina shráidbhaile uchtaithe Oxenhope, lena n-áirítear treoraí siúlóide maisithe ar a dtugtar “Exploring Oxenhope: Where to go and what to see”, agus “Oxenhope: The Making of a Pennine Community”. 
Bhí spéis mhór ag Hindley freisin i dteangacha. Scríobh sé leabhar dar teideal “The death of the Irish language: A qualified obituary.” ISBN: 9781138162846, sa bhliain 1990. 
Ní raibh Reg Hindley dóchasach; thug sé le fios an méid seo a leanas sa leabhair; "Under 10,000 native speakers are now living in communities with a sufficiently high level of attachment to the language to make probable its transmission to a substantial majority of their children as a language of the home."
Sa leabhair seo, thug Hundley pictiúr soiléir dúinn de mheath na teanga i measc leanaí scoile sa Ghaeltachta; 
"The problem is not usually one of downright mendacity, much as it feels it when being assured by respectable people in positions of considerable trust that the children in their area all speak Irish excellently and are devoted to it, whereas the infants in the playground are playing loudly in English and the teenagers of whom one enquired directions where chatting in English when interrupted." 
Dúirt Breandán Ó hÉithir, “D'fháiltigh Gaeilgeoirí neirbhíseacha roimhe de bhrí gur fianaise neamhspleách, scoláiriúil é — ó Shasanach atá fábhrach don Ghaeilge le barr ar an ngreann — go bhfuil an dé fós sa teanga ina bhfuil fágtha den Ghaeltacht.” Freisin, thug Ó hÉithir le fios san alt a scríobh sé san iris mhíosúil Ghaeilge Comhar: “Seafóid mhímhachánta atá ar bun ag duine ar bith a deir anois gur féidir, fiú dá mb'inmholta é, an Ghaeilge a chur in áit an Bhéarla in Éirinn anois.”
Fuair ​​Reg Hindley bás suaimhneach an 10 Meitheamh 2017 ag Ospidéal Airedale, Keighley, Yorkshire Thiar, Sasana. Bhí Reg in aois a 88 bliain, ba é fear céile Margaret ar feadh 62 bliain, athair Guy, Miles, Rachel agus Clare agus seanathair Liam, Niamh, Jennifer, Oliver, Hugo, Elizabeth, Matthias, Antonia, Benedict agus Joe.
Dianghlasáil Hubei (2020). Thosaigh Dianghlasáil Hubei ar 23 Eanáir 2020, nuair a tháinig srianta taistil i bhfeidhm i gcathair Wuhan sa tSín, áit ar thosaigh an ráig den víreas COVID-19 agus bhí srianta freisin in áiteanna gar don chathair. Thug na húdaráis sa tSín le fios ag an am go raibh ardú mór ar an líon daoine a raibh víreas tolgtha acu.
Dianbheartais.
Ba é Wuhan na Síne an chéad chathair ar domhan ar cuireadh dianghlasáil uirthi le linn na paindéime. Dúradh leis an 11 milliún duine a raibh cónaí orthu i gcathair Wuhan gan imeacht ón cheantar mura bhfuil géarghá leis. 
Druideadh príomhmhargadh na cathrach, pictiúrlanna agus caiféanna agus ansin druideadh na siopaí go léir. Ghair an rialtas cumhachtaí éigeandála go gairid ina dhiaidh sin. Níor ligeadh traein, bus, carr ná eitleán isteach ná amach. agus b’éigean do dhaoine fanacht sa bhaile, den chuid is mó. Ní mór srianta dochta don phobal go léir a chomhlíonadh.
Cúlra.
Tháinig COVID-19 (nó 2019 n-CoV) chun solais i Wuhan sa tSín i mí na Nollag 2019. Tuigtear gur scaip an víreas ó mhargadh ina raibh bia mara agus ainmhithe a ndíol. 
In Eanáir 2020, bhí imeachtaí poiblí le Bliain Nua na Síneach a cheiliúradh i mBéising, Huanggang agus Wuhan curtha ar ceal in iarracht srianta a chur ar ráig den víreas, a bhí ag scaipeadh ar fud na tíre.
Iarmhairtí.
Bhí an dianghlasáil ar chathair Wuhan le maolú ar an 28 Márta 2020. San áit ar thosaigh an ráig, tosóidh roinnt seirbhísí taistil arís ar an lá sin agus osclaíodh roinnt teorainneacha a bhí curtha i bhfeidhm ar an gcathair.
Dianghlasáil lag san Eoraip.
I mí Márta 2020, níor chuir an Iodáil an dianghlasáil i bhfeidhm sa tír go dtí gur cailleadh 800 duine. Ach faoin am sin, bhí an galar fréamhaithe sa phobal.
Marascal machaire (Ríocht Aontaithe na Breataine Móire agus na hÉireann). Tá Marascal Machaire ar an rangú is airde in Arm na Breataine ó 1736. Céim cúig réalta le cód ECAT OF-10, is ionann é agus Aimiréil an Chabhlaigh sa Chabhlach Ríoga nó Marshal den Aerfhórsa san Aerfhórsa Ríoga (RAF). Is éard atá i suaitheantais an mharascail ná dhá baitín trasna ar a chéile timpeallaithe ag duilleoga buí faoi bhun Choróin Naomh Éadbhard. Cosúil le Marascail an RAF agus Aimiréil an Chabhlaigh, is gnách go mbíonn na Marascail Mhachaire ina n-oifigeach le linn a saoil, ach ar leathphá nuair nach bhfuil siad i gceapachán. Baineadh úsáid as an gcéim ó am go ham ar feadh a staire agus bhí sí folamh le linn codanna den 18ú agus 19ú haois (nuair a bhí gach iar-shealbhóir den chéim marbh). Tar éis an Dara Cogadh Domhanda, ba ghnáthchleachtas é Ceann na bhFoirne Ginearálta Impiriúla (a athainmníodh ina dhiaidh sin mar Cheann na Foirne Ginearálta) a cheapadh ar an lá deiridh sa phost. De ghnáth, tugadh ardú céime d’oifigigh airm a bhí i bpost mar Cheann Foirne Cosanta, ceann gairmiúil Fhórsaí Armtha na Breataine go dtí an chéim nuair a ceapadh iad.
18ú haois fada. Is frása é an '18ú haois fada', de ghnáth ó Réabhlóid Ghlórmhar 1688 go Cath Waterloo i 1815.
Bréifne Thoir. Ríocht stairiúil in Éirinn, suite go garbh i gContae an Chabháin an lae inniu, ba ea Bréifne Thoir, nó Bréifne Uí Raghallaigh, níos luaite "Muinter Máelmorda", a bhí ann ón mbliain 1256 go dtí 1607. Cuid de Bhréifne, bunaíodh Bréifne Thoir sa bhliain 1256 tar éis chatha ar feadh i bhfad idir rítheaghlach Uí Ruairc agus clann Uí Raghallaigh a bhí ag teacht chun cinn. Cruthaíodh a theorainneacha reatha sa bhliain 1579 nuair a tugadh ainm nua don cheantar, as baile an Chabháin, agus tógtha i gcúige Uladh isteach.
Bunús.
Tá oirthear an Chabháin lonnaithe le 5,000 bliain anuas. Fine Uí Bhriúin, lonnaithe sa cheantar san 8ú haois AD, is ea an dream a bhfuil clann Uí Raghallaigh síolraithe uathu. Tugadh am éigin an t-ainm Muintir Mhaolmhórdha (Meán-Ghaeilge "Muintir Maelmordha") orthu, ainmnithe as taoiseach acu a mhair sa 9ú haois. Níor tugadh an sloinne Ó Raghallaigh orthu go dtí go luath san 11ú haois.
Creidtear gur tháinig "Muintir Maolmhórdha" sa cheantar sa 10ú haois. Feictear iad sna hannála Éireann don chéad uair sa bhliain 1126, lonnaithe i gcríocha beaga thart timpeall Loch Ramhar darbh ainm Machaire Gaileanga, faoi choimirce Uí Ruairc.
Bréifne Thiar. Ríocht Ghaelach stairiúil ba ea Bréifne Thiar (nó "Breifne Uí Ruairc", a bhí ann ón mbliain 1256 go dtí 1605, suite i gContae Liatroma an lae inniu. Tháinig ann don ríocht tar éis 
cogadh ar feadh i bhfad idir clanna Uí Ruairc agus Uí Raghallaigh, agus deighleadh ríocht Bhréifne ina Bréifne Thoir agus Bréifne Thiar. Cruthaíodh a teorainneacha reatha sa bhliain 1583 nuair a rinneadh contae de Bhréifne Thiar agus tugadh an t-ainm Liatroim air, as an sráidbhaile, dún Uí Ruairc. Bhíodh muintir Uí Ruairc i gceannas ann go dtí an 17ú haois, nuair a coigistíodh a gcuid tailte ag Ríocht Shasana.
Fearghas mac Aodháin. Rí na nUlad ba ea Fearghas mac Aodháin (Sean-Ghaeilge Fergus mac Áedáin) (bás 692). Ba bhall é de mhuintir Uí Eachach Chobha, géag de Dhál Araí as iarthair Chontae an Dúin. Clann ar leith ba ea iad leis an phríomhchlann, aitheanta mar Cruithne le linn na ré seo. Áedán mac Mongain (bás 616), iar-rí Eachach Chobha, ba ea a athair. 
Ba é an chéad duine de Dhál Araí a bheith i gcoróin Ulad ó Chonghal Caoch ag Mag Roth sa bhliain 639. Ní deirtear cén fáth a ndearnadh rí de, ach bhí an iarchlann, Dál Fhiatach, ciontach i ngaolmharú.
Sa bhliain 691, insítear sna hannála gur scriosadh na Cruithne agus na hUlaid ag fir Dhál Riada 
D'éag a mac, Bressal (bás 685), ar a nglaoitear rí Chobha i nAnnála Tiarnaigh, de phlá a bhí forleathan ag an am sin. Maraíodh é ag a mhuintir féin sa bhliain 692 dar le hAnnála na gCeithre Máistrí, cé nach insítear i nAnnála Uladh ach go bhfuair sé bás.
Phós Fearghas "Máel Teglaig", iníon Maoil Uidhre ("Máel Odar") (bás 639), rí Oirthir, fine Oiriall i gContae Ard Mhacha. Phós a n-iníon, "Ériu", "Ailill mac Cennfáelad" (bás 702), rí Ciannachta Ghleann Geimhin, Contae Dhoire. Bhí mac eile acu, darbh ainm "Máel Cothaig".
Foireann Náisiúnta Éigeandála Sláinte Poiblí. Is cuid den Roinn Sláinte in Éirinn í An Fhoireann Náisiúnta Éigeandála Sláinte Poiblí (FNÉSP) nó (Béarla:"National Public Health Emergency Team" ("NPHET")), a thagann le chéile ar bhonn "ad hoc". 
Bunaíodh an coiste comhairleach FNÉSP, faoi chathaoirleacht an Dr Tony Holohan, ar 27 Eanáir 2020, chun déileáil le Paindéim COVID-19,
Cú Chuarán mac Dúnghaile Eilne. Rí Ulad de Dhál Araí ba ea Cú Chuarán mac Dúnghaile (Sean-Ghaeilge Cú Chuarán mac Dúngaile) (bás 708). Dúnghal Eilne mac Scannail (bás 681) ba ea a athair, agus Ailill (bás 690) a dheartháir, iar-ríthe Dhál Araí beirt. 
Sa 6ú agus 7ú haoiseanna, ba phríomhchlann de chónaidhm na gCruithne é Dál Araí. Ba bhall é Cú Chuarán de ghéag an Dáil agus cónaí orthu ar mhaigh Eilne, suite idir an Bhanna agus an Bhuais i gContae Aontroma, lonnaithe ag Dál Araí ag deireadh na 7ú haoise. 
Is dócha go ndearadh rí Dhál Araí tar éis bhás Aodh Aireadh (bás 698), i réim ón mbliain 698 go dtí 708. D'éirigh sé ina rí na nUlad tar éis dó abdication of Bécc Bairrche mac Blathmaic de Dhál Fhiatach éirí as a choróin, i réim ó 707 go 708. Tugtar an teideal rí Chruithne dó i nAnnála Uladh. Sna ríliostaí agus na hábhair eile, ÁMH, glaoitear rí na nUlad air.
Bhí Cú Chuarán i gceannas arm a rinne ionsaí ar tailte Dhál Riada in oirthuaisceart Aontroma. Maraíodh é ag Scanlán Fionn ó Reabháin, ball de Dál Araí, ach d'fhill ansin an ríogacht ar ais ar Dhál Fhiatach.
Garda Praetóireach. Cuireadh an Garda Praetóireach ar bun sa tSean-Róimh chun an t-impire a chosaint. Lonnaithe i gcathair na Róimhe, d’imir sé ról an-ghníomhach in impirí a thoghadh agus a dhíbirt
Aodh Róin. Rí Ulad de Dhál Fhiatach ba ea Aodh Róin mac "Bécce" Bairrche (Sean-Ghaeilge Áed Róin mac Bécce Bairrche) (bás 735). Bécc Bairrche mac Blathmaic (bás 718), iar-rí Ulad Ulaid a d'éirigh ina oilithreach, ba ea a athair.. Bhí sé i gcoróin ón mbliain reigned from 708 go dtí 735.
B'éigean d'Aodh freasúra géaganna éagsúla Dhál Araí a bhuaileadh. Sa bhliain 712, chloígh sé Dál Fhiatach ("na hUlaid") ach maraíodh Dubthach, deartháir Aodha. Sa bhliain 714, tharla cath idir mic "Bécc Bairrche" agus mic Bhreasail mhic Fhearghasa (bás 685) To Eachach Chobha agus bhuaigh Dál Fhiatach.
Sa bhliain 735, chloígh Ardrí na hÉireann, Aodh Allán de Chineál Eoghain, Aodh Róin ag Fochaird ar Mhagh Muirtheimhne, Contae Lú. Maraíodh idir Aodh Róin agus Chonchadh mac Cúanach Ui Eachach Chobha, agus baineadh a cheann d'Aodh. Ba é cúis an aighnis ná maslú Chill Chonna, an-ghar do croí Aodha Allán, ag fear leanúna Aodha Róin, ar éalaigh Congus, abb Ard Mhacha díoltas as. Mar thoradh na caille seo, tháinig clann Uí Néill i gceannas i gConaille Muirtheimhne.
I measc mac Aodha Róin, bhí a leanas:
Cathasach mac Ailealla. Rí Ulad de Dhál Araí ba ea Cathasach mac Ailealla (Sean-Ghaeilge Cathussach mac Ailello) (bás 749). Ailill mac Dúnghaile Eilne (bás 690), iar-rí Dhál Araí, ba ea a athair, agus Cú Chuarán mac Dúnghaile Eilne (bás 708), iar-rí Ulad, a uncail. Bhí Eilne suite idir an Bhanna agus an Bhuais i gContae Aontroma. Bhí sé i réim ón mbliain 735 go dtí 749. 
Ní fios go cruinn cathain ar éirigh sé ina rí Dhál Araí. Feictear tásc "Duib dá Inbir meic Congalaig" rí na gCruithne (seo an teideal a thugtaí dóibh sna hannála) don bhliain 727. Feictear Ionrachtach mac Leathlobhair (bás 741) sa ríliosta roimh Chathasach, ach b'fhéidir é gur tháinig Ionrachtach mar chomharba i ríogacht Araí nuair a ndearnadh rí na nUlad de féin sa bhliain 735.
Maraíodh Cathasach ag "Ráith Beithech", Contae Aontroma, is dócha ar mhaithe le Dál Fhiatach a thóg ar ais ríogacht na nUlad.
Ní thugtar ina thásc an teideal rí Ulad do Chathasach ní i nAnnála Tiarnaigh ní Annála Uladh, ach in ionad sin rí Cruithne. Creideann Byrne go raibh idir-ríocht ann idir 735 agus 750. Mar fíor, cuireann sí in úil go raibh Cathasach i gcoróin mar rí Dhál Araí ón mbliain 741 go dtí 749, agus dá bharr a áit i ríliosta na gCruithne.
Rinneadh rí Dhál Araí fosta dá mhac, "Cináed Ciarrge" (bás 776).
Breasal mac Aodha Róin. Rí Ulad de Dhál Fhiatach ba ea Breasal mac Aodha Róin (Sean-Ghaeilge Bressal mac Áedo Róin) (bás 750). Aodha Róin mac "Bécce" Bairrche (bás 735), iar-rí, ba ea a athair. Bhí sé i réim ón mbliain 749 go dtí 750. 
Bhí a athair maraithe i mbun chatha sa bhliain 735 ag Ardrí na hÉireann, Aodh Allán (bás 743) de Cineál Eoghain. Tháinig Dál iomaíochta Araí as deisceart Chontae Aontroma ansin mar ríthe Ulad. Sa bhliain 749, ámh, maraíodh Cathasach mac Ailealla ag Ráith Beithech, is Fuchs at mhaithe le Dál Fhiatach, agus rinneadh rí de Bhreasal. Maraíodh Breasal féin sa bhliain 750 ach lean Dál Fhiatach sa ríogacht.
Sa ríliosta sa Leabhar Laighneach, feictear é go díreach tar éis a athar agus go raibh réimeas aon bhliain aige. Faightear an chroineolaíocht chéanna i nAnnála na gCeithre Máistrí, a deir fosta gur éag sé ag Dún Cheiltchair (gar do Dhún Pádraig). Creideann an staraí Byrne go raibh idir-ríocht ann idir Aodh Róin agus deartháir Bhreasail, Fiachna (bás 789).
Fiachna mac Aodha Róin. Rí Ulad de Dhál Fhiatach ba ea Fiachna mac Aodha Róin (Sean-Ghaeilge Fiachnae mac Áedo Róin) (bás 789). Áed Róin mac "Bécce Bairrche" (bás 735) ba ea a athair, agus Breasal (died 750) a dheartháir, iar-ríthe beirt. Bhí sé i réim ón mbliain 750 go dtí 789.
Stair.
Bhí a athair maraithe sa bhliain 735 i mbun chatha in éadan Ardrí na hÉireann Áed Allán (bás 743) de Chineál Eoghain agus d'éirigh Cathasach mac Ailealla (bás 749) de Dhál iomaíochta Araí ina rí Ulad. Maraíodh, in, Cathasach sa bhliain 749 ag "Ráith Beithech", is dócha ar mhaithe le Dál Fhiatach, agus rinneadh rí de Bhreasal dheartháir Fiachna. Maraíodh Bressal féin sa bhliain 750 ach choinnigh Dál Fhiatach an ríogacht. Creideann an staraí Byrne, ámh, go raibh idir-ríocht ann idir réimis Aodha Róin agus Fiachna.
Réimeas.
Chuir Fiachna Dál Fhiatach ar a chosa arís le linn a réimis fhada. Sa bhliain 759, bhí sé páirteach in scéal i measc chléirigh of Ard Mhacha. Thug Fiachna a thacaíocht don abb "Fer-dá-Chrích" in aghaidh sagart darbh ainm Aireachtach, a bhí faoi thacaíocht Dhúnghal mac Amhalaí, rí Bhreá. Chloígh Fiachna iad uile i gCath Emain Macha, agus maraíodh Dúnghal agus a chomhghuaillí, Donn Bó mac Con "Brettan", rí Fhir Rois.
Sa bhliain 761, chloígh Fiachna fir Uí Eachach Chobha de Dhál Araí i gCath Áth Duma, agus maraíodh a rí, Ailill mac Feilimí. Buaileadh Uí Eachach Chobha go dubha arís sa bhliain 776, an uair seo ag na hOirthir, dream Oiriall.
Chuaigh i mbun achrainn chathartha Dál Araí sna blianta 776 agus 783. Sa bhliain 776 féin, thug Eochaid mac Fiachna tacaíocht sin éilitheoir, Tomaltach mac Ionrachtaigh (bás 790), agus chloígh agus mharaigh siad rí Dhál Araí, "Cináed Ciarrge mac Cathussaig", agus a chomhghuaillí Dúnghal, rí Uí Thoirtre, dream eile Oirialla i gCath Drong.
Bhí an oiread sin cumhachta ag Fiachna gur lorg an Ardrí Donnchadh na Mí (bás 797) cruinniú leis ag "Inis na Ríg" in oirthear Bhreá. " Chuir chomh-mhímhuinín áfach bac ar Fhiachna a theacht i dtír nó Donnchadh a dhul ar muir, chun buaileadh le chéile. B'fhéidir gurbh é chuid an chruinniú ná réimsí cumhachta a réiteach. B'fhéidir é go raibh Donnchadh ag iarraidh cúrsaí idir Uí Eachach Chobha, na hOirthir agus ceantar teorann Chonaille Muirtheimne a shocrú.
Leathadh Dhál Fhiatach.
Le linn réimeas Fiachna, thosaigh leathadh Dhál Fhiatach ó thuaidh i dtreo bhruacha Loch nEathach. Sáinníodh dá bharr Dál Araí óna ngaoil, Uí Eachach Chobha, sa deisceart. Thug Fiachna a phátrúnacht do Bheannchar, mainistir Dhál Araí go traidisiúnta. Thiontaigh sé Dún Pádraig ina mhainistir ríoga, nó b'fhéidir go ndearnadh seo ag a athair: feictear an chéad abb Dhún Pádraig sna hannála ina thásc don bhliain 753.
Clann.
Ríthe Ulad ba ea a mhic, Eochaidh (bás 810) agus Caireall (bás 819) were Kings of Ulster. Abb Dhún Pádraig ba ea mac eile leis, Loingseach (bás 800). Ba bhall de Chéilí Dé ba ea a nia, Diarmaid ó Aodha Róin (bás 825), a bhunaigh mainistir Dhíseart Diarmada sa bhliain 812, agus d'athadhain sé naisc idir Beannchar agus na Laigin.
Tomaltach mac Ionrachtaigh. Rí Ulad de chlann Uí Chaolbhadh, géag de Dhál Araí ba ea Tomaltach mac Ionrachtaigh (Sean-Ghaeilge Tommaltach mac Indrechtaig) (bás 790). Ionrachtach mac Leathlobhair (bás 741), iar-rí Dhál Araí, ba ea a athair. Bhí sé i réim mar rí Dhál Araí ón mbliain 776, agus mar rí na nUlad ón mbliain 789, go dtí a bhás dá bhliain 790.
Rinne Tomaltach a éilimh ar choróin Dhál Araí sa bhliain 776, le tacaíocht ó Eochaidh mac Fiachna (bás 810) de Dhál Fhiatach, mac rí na nUlad a bhí i réim. Bhuaigh siad ag Cath Drong, agus maraíodh rí "Cináed Ciarrge mac Cathussaig" agus a chomhghuaillí, Dúnghal rí Uí Thoirtre (dream Oiriall, taobh thiar de Loch nEathach). Sa bhliain 783, b'éigean do Thommaltach a choróin a chosaint agus bhuaigh sé Cath Duma Achad (Dún Eathach, Contae Aontroma) in éadan naimhde de chuid a mhuintire féin.
Tar éis bhás the death of Fiachna mhic Aodha Róin (bás 789), rí na nUlad of Ulaid, tharla achrann cathartha i measc Dhál Fhiatach agus rinne Tomaltach rí Ulad de féin. Fuair sé bás ámh an an bhliain dár gcionn. An bhliain chéanna, rinne Dál Araí ár mór ar Dhál Fhiatach. Feictear seo tar éis thásc Thomaltaigh sna hannála, ach ní gá go mbeadh eachtraí bliantúla bheith liostaithe in ord croineolaíoch. Cé go bhfeictear é sa ríliosta Ulad sa Leabhar Laighneach, ní thugtar ach an teideal rí Dhál Araí i nAnnála Uladh.
D'éirigh a gharmhac, Leathlobhar mac Loingsigh (bás 873), ina rí Ulad fosta.
Eochaidh mac Fiachna. Rí Ulad de Dhál Fhiatach ba ea Eochaidh mac Fiachna (Sean-Ghaeilge Eochaid mac Fiachnai) (bás 810). Fiachna mac Aodha Róin (bás 789), iar-rí, ba ea a athair. Bhí sé i gcoróin ón mbliain 790 go dtí 810.
Feictear Eochaidh don chéad uair sna hannála don bhliain 776. Thug sé tacaíocht do Tomaltach mac Ionrachtaigh (bás 790) agus cogadh cathartha ar siúl i measc Dhál iomaíochta Araí. Chloígh agus mharaigh sé an rí i gcumhacht, "Cináed Ciarrge mac Cathussaig", agus a chomhghuaillí, Dúnghal rí Uí Thoirtre (dream Oiriall taobh thiar de Loch nEathach]]) i rith Cath Drong.
Bhí Dál Fhiatach curtha ar ais mar a bhí an lá ab fhearr é, ach tar éis a bháis, thosaigh achrann comharba. Thug a ghaol, Tomaltach mac Cathail, a ndúshlán Eochaidh. Fionnó Aonghasa mhic Mhaoil Chobha mhic Fhiachna (bás 647), rí Ulaid, ba ea Tomaltach, agus bhíothas i mbun a ghéag (darbh ainm Cineál Aonghasa ("Cenél nÓengusa")) a choinneáil as an gcoróin. Cloíodh agus maraíodh Tomaltach i mbun chatha ag Eochaidh.
Bhí leas bainte ag Tomaltach mac Ionrachtaigh de Dhál Araí as an gcath cathartha i measc Dhál Fhiatach, agus d'éirigh sé ina rí Ulad, ach fuair sé bás an bhliain dár gcionn, 790. Rinne Dál Araí ár mór ar Dhál Fhiatach an bhliain úd. Ní fios go cruinn ar tharla seo roimh nó tar éis bhás Tomaltaigh. D'éirigh Eochaidh ina rí Ulad an bhliain úd.
Sa bhliain 801, chuaigh na hUlaid chun cogaidh in éadan Uí Eachach Chobha, is dócha chun a gcur cumhachta a bhrú chun cinn. Bhuaigh na hUlaid agus maraíodh rí Chobha, Eocha mac Ailealla. Maraíodh ámh Caireall mac Cathail ar thaobh na nUlad. 
Sa bhliain 809, rinne an tArdrí Aodh Oirdní feachtas in éadan na nUlad agus chloígh sé iad á scriosadh ón mBanna go dtí Loch Cuan. Is amhlaidh gur chúis an achrainn seo ná dúnmharú Dhúnchú, abb Thulaigh Lis, Contae an Dúin, ag na hUlaid. Tharla cath cathartha i ndiaidh sin, inar cloíodh Eochaidh ag a dheartháir, Caireall (bás 819). Insítear sna hannála gur éalaigh Eochaidh ón gcath, agus fuair sé bás sa bhliain 810, dar le staraithe.
D'fhéadfadh é go raibh Eochaidh ina bhunaitheoir Dhún Eachdach, a d'éirigh ina shuíochán ríoga Dhál Fhiatach agus ionad a gcuid cumhachta á bhogadh acu ó thuaidh ó Dhún Pádraig.
I measc mac Eochadha, bhí a leanas:
Caireall mac Fiachna. Rí Ulad de Dhál Fhiatach ba ea Caireall mac Fiachna (Sean-Ghaeilge Cairell mac Fiachnai) (bás 819). Fiachna mac Aodha Róin (bás 789), iar-rí Ulad, ba ea a athair. Bhí sé i réim ón mbliain 810 go dtí 819.
Sa bhliain 809, thug Caireall dhúshlán a dheartháir Eochaidh le haghaidh an choróin agus chloígh é i mbun chatha. Tharla an dúshlán seo tar éis don Ardrí, Aodh Oirdní ionsaí a dhéanamh ar na hUlaid agus an cheantar a scrios ón mBanna to Loch Cuan. Dar leis na hannála, d'éalaigh Eochaidh ón gcath. Rinneadh rí na nUlad de Chaireall mar thoradh. Sa bhliain 819, bhain Mhuireadhach mac Eochadha (bás 839) díoltas amach ar son a athar nuair a mharaigh sé Caireall i rith coimheascair. 
Bhí ionsaithe Lochlannacha ar Éirinn tosaithe cheanna (tharla ionsaí ar oileán Uladh sa bhliain 795) agus sa bhliain 811, insítear sna hannála gur mharaigh na hUlaid buíon dóibh.
Ní dhearnadh ríthe Ulad de mhuintir Chairill choíche, ach seachas iad muintir a dhearthár, Eochaidh. Bhí ról lárnach acu ámh ag an ionad ríoga mainistreach ag Dún Pádraig.